06/05/2021 | Administración LocalMunicipal
Cambre
Aprobación inicial das Bases e da convocatoria do plan de promoción da hostalería local “Disfruta Cambre”

O Pleno municipal, na súa sesión ordinaria do día 29 de abril de 2021, aprobou inicialmente as Bases de desenvolvemento e condicións da participación no plan de promoción da hostalería local “Disfruta Cambre”, e os seus anexos, así como a súa convocatoria. Ábrese un prazo de información pública e audiencia aos interesados de trinta días hábiles, a partir do día seguinte á publicación do presente anuncio, co fin de que poidan presentar as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora de bases de réxime local. No caso de que non se presenten alegacións, as bases entenderanse definitivamente aprobadas, publicándose o correspondente anuncio de aprobación definitiva no Boletín Oficial da Provincia (BOP), de conformidade co establecido no art.70.2 da Lei 7/1985, do 2 de abril, así como na páxina web municipal, e comunicarase á Base de Datos Nacional de Subvenciones (BDNS), co fin de que esta dea traslado do extracto da convocatoria ao BOP para a súa publicación, segundo o disposto no artigo 20.8 a) da Lei 38/2003, de 17 de novembro, xeral de subvencións. Cambre, 3 de maio de 2021. O concelleiro delegado da Área de Desenvolvemento Socioeconómico. P. D. (R. A. núm.1323/2019, do 1 de xullo). Diego Alcantarilla Rei O Concello de Cambre pon en marcha o plan de promoción da hostalería local “Disfruta Cambre”, dentro das súas campañas de dinamización comercial e da hostalería, segundo as seguintes Bases de desenvolvemento e condicións de participación: O obxecto desta acción de promoción da hostalería local é apoiar o sector a través do fomento do consumo nos establecementos de hostalería do concello de Cambre, mediante a habilitación dun sistema de premios ou recompensas (Cambrecoins) para os/as beneficiarios/as que cumpran cos requisitos e realicen as actuacións establecidas nas presentes Bases. Ademais, o Plan ten como finalidades propiciar o fortalecemento do sector hostaleiro local, dinamizar a actividade hostaleira promovendo o consumo nos establecementos adheridos e reducir o impacto económico derivado do cesamento da actividade destes establecementos como consecuencia da situación ocasionada pola Covid - 19. Esta liña de actuación destinada aos locais de hostalaría, artéllase a través dun programa de premios en especie que se concederán a todas ás persoas físicas inscritas na convocatoria, que realicen un gasto mínimo de corenta e cinco euros (45,00 €), nun número mínimo de establecementos de hostalaría locais, tres (3), situados en diferentes localidades (3), ou que contribúan á difusión do Plan mediante a realización de publicacións (3) nas redes sociais. Os establecementos adheridos participarán activamente, sendo os encargados de canxear os Cambrecoins das diferentes modalidades. Terán a consideración de “establecementos adheridos” os que cumpran os requisitos que se establecen nas presentes Bases. O plan de promoción da hostalería local “Disfruta Cambre”, a través dos premios, xerados e canxeados en forma de Cambrecoins, pretende lograr os seguintes obxectivos: · Fomentar o consumo na hostalaría local, potenciando os hábitos de consumo no municipio de Cambre. · Apoiar ao tecido empresarial afectado pola pandemia ocasionada polo Covid - 19. · Concienciar á poboación da necesidade de colaborar coa hostalaría local. · Dar a coñecer a oferta hostaleira existente nas distintas parroquias e núcleos de Cambre.3. Financiamento Para a concesión dos premios (Cambrecoins) existe crédito no actual orzamento municipal, na aplicación orzamentaria 2021 433 22699 Otros gastos diversos promoción actividad económica por importe de 70.000,00 euros. A cantidade máxima a percibir a través de Cambrecoins por persoa beneficiaria será de 40,00 euros. Concorrencia competitiva. Terán a consideración de beneficiarios no Plan Disfruta Cambre as persoas físicas maiores de 18 anos no momento en que soliciten a súa participación e que cumpran os requisitos establecidos nas presentes Bases para a súa categoría. Establécense dúas categorías de beneficiarios: 5.1. Disfruters: persoas físicas que actúen como consumidores/as finais, que recibirán polo seu consumo en establecementos hostaleiros de Cambre adheridos ao Plan os Cambrecoins (premios) e que logo canxearán nos citados establecementos.5.2. Cambresers ou Cambretubers: persoas físicas que contribúan á difusión nas redes sociais do Plan “Disfruta Cambre” mediante a realización de publicacións conforme ao previsto nestas Bases. Como compensación pola realización destas publicacións de difusión recibirán Cambrecoins para canxear nos establecementos hostaleiros adheridos ao Plan.6.1. Definición: terán a consideración de establecementos adheridos todos aqueles locais de hostalería radicados no termo municipal de Cambre, previa solicitude, e sempre que cumpran coas condicións establecidas nas presentes Bases. Para a súa participación deberán solicitar a adhesión ao Plan e rexistrarse na aplicación (app) empregada para a xestión do Plan. Serán os lugares onde obter a través dos consumos realizados e posteriormente canxear os Cambrecoins (premios), e estarán debidamente identificados, tanto fisicamente como na web do Concello e na aplicación que se empregará para xestionar o Plan. Contarán cun importe máximo a canxear de Cambrecoins resultante da división entre o orzamento total do Plan (70.000,00 €) e o número de establecementos adheridos ao mesmo cun máximo, en todo caso, de 3.000,00 euros por establecemento. A través da aplicación (app), os hostaleiros terán á súa disposición a información necesaria e poderán consultar o histórico dos consumos, os Cambrecoins xa trocados, o saldo dispoñible e os demais detalles de cada operación. Esta mesma información estará dispoñible para o Concello.6.2. Clasificación: clasificaranse nas seguintes localidades para os efectos previstos nas Bases: A Barcala, Anceis, Andeiro, Brexo Lema, Bribes, Cambre, Cecebre, O Temple, Polígono Espíritu Santo, Pravio, San Lourenzo de Meixigo e Sigrás.6.3. Forma de adhesión: as solicitudes de participación deberán presentarse obrigatoriamente por medios electrónicos, a través do formulario dispoñible na sede electrónica do concello de Cambre http://sede.cambre.es. A solicitude de participación do local de hostalaría radicado no municipio de Cambre deberá presentarse pola persoa física ou polo representante da persoas xurídica ou entidade sen personalidade xurídica, titular do establecemento hostaleiro, que conste dado de alta en epígrafes do IAE pertencentes á agrupación de actividades de hostalería recollidas na agrupación 67 do referido imposto, nas datas de inscrición. Prazo de adhesión: dende o 10 de maio ata o 10 de xuño de 2021. Rematado este prazo, e unha vez aprobadas definitivamente as Bases da convocatoria e comprobado que os/as solicitantes cumpran cos requisitos esixidos nas presentes Bases, aprobarase por resolución do concelleiro delegado da Área de Desenvolvemento Socioeconómico a participación dos establecementos, procedéndose a través da aplicación (app) a validar o seu perfil e a publicarse na web municipal.6.4. Documentación a achegar: no momento de solicitar a participación, os establecementos hostaleiros deberán facilitar a seguinte documentación: · Solicitude de adhesión, conforme ao modelo de formulario (Anexo I: “Solicitude de adhesión Disfruta Cambre”), que incluirá: o Datos do/a solicitante. o Datos do/a representante legal. o Datos de identificación do/s local/locais participantes. · Certificado de titularidade da conta bancaria na que se lle aboará o importe da factura presentada para recuperar o importe dos Cambrecoins canxeados no seu establecemento/s (soamente no caso de que o concello de Cambre non dispoña xa dalgunha conta bancaria actualizada asociada á persoa titular ou no caso de designación dunha conta diferente) ou indicación de que a conta bancaria está xa a disposición do Concello. · Certificado de situación censual da AEAT na que conste a situación de alta do establecemento/s nalgún dos epígrafes contidos na agrupación 67 do IAE con actividade desenvolvida nun local situado no Concello de Cambre (soamente no caso de que o concello de Cambre non dispoña xa desta certificación actualizada ou no caso de ter variado a mesma recentemente) ou indicación de que o certificado de situación censual está xa a disposición do Concello. · Declaración responsable de non atoparse en ningún dos supostos de exclusión xeral recollidos na Lei Xeral de Subvencións e de estar ao día do cumprimento das obrigas coa Facenda Pública do Estado e a Administración autonómica, así como coa Seguridade Social e o concello de Cambre. O concello de Cambre poderá verificar a realidade de tal declaración polos seus propios medios, excluíndo a aqueles establecementos que incorresen nalgunha das citadas causas.7.1. Definición: beneficiarios que soliciten a súa participación no Programa Disfruta Cambre e que cumpran cos requisitos establecidos nas presentes Bases: · Ser maiores de 18 anos no momento de publicación da convocatoria. · Rexistrarse na aplicación (app). · Actuar como consumidores/as finais. · Realizar un gasto que superior aos 45,00 €, en 3 consumos, de 15,00 € euros cada un deles, en 3 establecementos diferentes situados en 3 localidades distintas. Serán as persoas físicas que, actuando como consumidores/as, finais recibirán polo seu consumo (gasto) en establecementos hostaleiros de Cambre adheridos ao Plan, os Cambrecoins (premios), que logo canxearán nos anteditos establecementos. As persoas titulares dos establecementos adheridos e o seu persoal poderán participar neste Plan “Disfruta Cambre”, pero sempre con Cambrecoins que non se xeren ou empreguen no seu establecemento.7.2. Forma de participación: mediante o rexistro da súa solicitude na aplicación (app). 7.3. Prazo de rexistro: dende o día de publicación da listaxe de establecementos hostaleiros de Cambre adheridos ao Plan ata o 31 de outubro de 2021. O seu rexistro deberá estar validado con carácter previo á realización dos consumos.7.4. Documentación: solicitude de participación achegando fotografía do DNI ou NIE e declarando baixo a súa responsabilidade non atoparse en ningún dos supostos de exclusión xeral recollidos na Lei Xeral de Subvencións e de estar ao corrente do cumprimento das súas obrigas coa Facenda Pública do Estado e a Administración autonómica, así como coa Seguridade Social e o concello de Cambre.8.1. Definición: persoas físicas que soliciten a súa participación no Programa Disfruta Cambre e que cumpran cos requisitos establecidos nas presentes Bases: · Ser maiores de 18 anos no momento de publicación da convocatoria. · Rexistrarse aplicación (app). · Efectuar a actividade de difusión descritas nestas Bases, consistente na realización de tres publicacións (selfies, fotografías, vídeos, etc.) nas súas redes sociais, consumindo en tres establecementos de hostalería diferentes do concello de Cambre, situados en tres localidades distintas, contribuíndo a poñer en valor “Disfruta Cambre”. Serán aqueles que contribúan á difusión nas redes sociais do Plan “Disfruta Cambre” mediante a realización de publicacións conforme ao previsto nestas Bases. Como compensación pola realización destas publicacións de difusión recibirán Cambrecoins para canxear nos establecementos hostaleiros adheridos ao Plan.8.2. Forma de participación: mediante o rexistro da súa solicitude na aplicación (app). 8.3. Prazo de rexistro: dende o día de publicación da listaxe de establecementos hostaleiros de Cambre adheridos ao Plan ata o 31 de outubro de 2021. O seu rexistro deberá estar validado con carácter previo á realización das publicacións.8.4. Documentación: solicitude de participación achegando fotografía do DNI ou NIE e declarando baixo a súa responsabilidade non atoparse en ningún dos supostos de exclusión xeral recollidos na Lei Xeral de Subvencións e de estar ao corrente do cumprimento das súas obrigas coa Facenda Pública do Estado e a Administración autonómica, así como coa Seguridade Social e o concello de Cambre. Os premios en especie (Cambrecoins), que se concedan no marco do presente Plan, terán a consideración de subvencións a fondo perdido. Dende o día da publicación da listaxe de establecementos adheridos ao Plan na web municipal ata o 31 de outubro de 2021. O Concello habilitará un sistema de premios ou recompensas (Cambrecoins) para os/as beneficiarios que cumpran cos requisitos e realicen as actuacións establecidas nas presentes Bases de setenta mil euros (70.000,00 € = 70.000 Cambrecoins). · O valor unitario de cada Cambrecoin será de 1,00 €. · O máximo de Cambrecoins a percibir polos beneficiarios, independentemente da modalidade de xeración dos mesmos, será de 40. · Xeraranse a partires da realización de consumos (gastos) en locais adheridos ou publicacións previstas nestas Bases, empregando sempre a aplicación (app) e quedando rexistrados nela. · O importe mínimo de consumo a realizar para obter Cambrecoins polas persoas físicas, será de 15,00 euros. · O importe mínimo do gasto a realizar nun consumo para o seu canxe será de 10,00 euros. · Deberán empregarse obrigatoriamente nos establecementos hostaleiros de Cambre adheridos ao Plan en consumos de hostalería. · O período de xeración e canxe de Cambrecoins será o comprendido entre a data de publicación da listaxe de establecementos adheridos ao Plan e o 31 de outubro de 2021. · Non serán canxeables en ningún caso por diñeiro en efectivo. Dirixidos a promover o consumo nos establecementos hostaleiros de Cambre mediante entrega de premios a aquelas persoas físicas (Disfruters) que o soliciten. Para a obtención do premio, o/a Disfruter deberá realizar un gasto en hostalería superior aos 45,00 €, cumprindo os seguintes requisitos: · Deberá realizar tres ou máis operacións individuais (consumos) de importe mínimo de 15,00 € cada unha delas. · Os consumos deberán realizarse en tres establecementos hostaleiros diferentes adheridos ao Plan. · Os establecementos onde se realicen os consumos para a obtención dos Cambrecoins deberán estar situados en tres localidades distintas. · Obteranse automaticamente 20 Cambrecoins (20,00 €), ao superar os 45,00 € de gasto en hostalería, ata esgotarse o orzamento dispoñible, cun máximo, en todo caso, de 40 Cambrecoins (40,00 €) por Disfruter. Os Cambrecoins desta categoría están dirixidos a premiar a difusión da imaxe da hostalaría local, mediante a promoción a través dos beneficiarios que coa súa actividade dinamizarán e darán a coñecer o sector hostaleiro local nas redes sociais, concedéndose os premios a aquelas persoas físicas que o soliciten, que cumpran os seguintes requisitos indicados de seguido. Para a obtención do premio, o Cambreser ou Cambretuber deberá: · Realizar tres publicacións nas súas redes sociais de contidos (selfies, fotografías, vídeos, etc.) que contribúan a poñer en valor o Plan. · Os contidos realizaranse consumindo en tres locais diferentes de hostalería adheridos ao Plan. · Os establecementos onde se realicen os consumos para a obtención dos Cambrecoins deberán estar situados en tres localidades distintas. · Que cumpran cos requisitos definidos no Anexo II “Condicións específicas aplicables á xeración de contidos”. · Obteranse 20 Cambrecoins (20,00 €) unha vez informado ao Concello da realización das publicacións a través da aplicación (app), e validadas estas polo Concello, comprobado o cumprimento das condicións establecidas nestas Bases, ata esgotarse o orzamento dispoñible cun máximo, en todo caso, de 40 Cambrecoins (40,00 €) por Cambreser ou Cambretuber. Cada vez que se realice un consumo superior aos 15,00 € nalgún dos establecementos hostaleiros de Cambre adheridos ao Plan obterán Cambrecoins. Con esta finalidade os Disfruters: · Deberán dispoñer da app do Plan instalada no seu dispositivo móbil e estar rexistrados/as na mesma. Deberán identificarse por medio da app no establecemento, solicitando á validación do seu consumo (relacionado sempre coa hostalería), para participar no Plan. O persoal do establecemento introducirá o importe do gasto (consumo), e achegará a fotografía da factura simplificada correspondente ao mesmo, xerándose un código cos Cambrecoins obtidos, que pasará a quedar asociado ao dispositivo móbil do/a Disfruter. O/a hostaleiro/a será o responsable do correcto rexistro dos importes dos consumos e de achegar as fotografías das facturas simplificadas que serven para xerar Cambrecoins. Os consumos deberán rexistrarse na aplicación no momento da súa realización, a efectos de ser considerados para a xeración e canxe de Cambrecoins. Unha vez superados os 45,00 € de gasto nos establecementos adheridos ao Plan, cumprindo os parámetros indicados (3 consumos, dun importe mínimo de 15,00 € cada un deles, en 3 establecementos diferentes, situados en 3 localidades distintas), se xerarán automaticamente 20 Cambrecoins, asociados ao dispositivo do/a Disfruter para o seu canxe nos establecementos hostaleiros de Cambre adheridos ao Plan. Os consumos nos que se materialicen os canxes dos Cambrecoins obtidos non se considerarán aos efectos de xerar novos Cambrecoins. Cada vez que se realicen publicacións nas redes sociais que contribúan a poñer en valor o Plan, obteranse Cambrecoins. Con esta finalidade as persoas físicas: · Deberán dispoñer da app do Plan instalada no seu dispositivo móbil e estar rexistrados/as nela. · Deberán comunicar por medio da app a realización das publicacións para a súa validación por parte do Concello. · Deberán realizar tres publicacións (de selfies, fotografías, vídeos, etc.), nas súas redes sociais (Facebook, Instagram, Twitter ou similar), consumindo en tres establecementos hostaleiros distintos do concello de Cambre participantes no Plan, situados en tres localidades diferentes, axustadas ao establecido no Anexo II “Condicións específicas aplicables á xeración de contidos” destas Bases. Realizadas as fotografías, selfies ou vídeos, subirán ao seu espazo persoal as publicacións consumindo nos locais adheridos, xunto coa etiqueta “#Disfrutacambre” e o nome do local ou locais participante/s onde se realizaron as publicacións, informando a través da app da súa publicación. Cada vez que se completen tres publicacións que cumpran cos requisitos establecidos nas presentes Bases, se xerarán 20 Cambrecoins asociados ao dispositivo móbil do Cambreser ou Cambretuber para o seu canxe nos establecementos hostaleiros de Cambre adheridos ao Plan. A xeración destes Cambrecoins non será automática, precisando da verificación por parte do Concello para os efectos de comprobar que as publicacións realizadas contribúen á consecución dos obxectivos pretendidos e que as imaxes e contidos se axustan ao contemplado nas Bases. · Os beneficiarios/as das recompensas ou premios en forma de Cambrecoins, poderán canxealos en calquera dos establecementos hostaleiros adheridos ao Plan, en consumos relacionados coa hostalería, ata esgotar o premio concedido (cun máximo de 40 Cambrecoins por beneficiario). Esgotado o importe dos premios, a aplicación (app) non permitirá xerar ou canxear mais Cambrecoins, información que quedará recollida na aplicación e que será visible polo beneficiario e verificable polos establecementos adheridos. · O importe máximo de Cambrecoins a canxear por establecemento será o resultado de dividir o orzamento total do Plan (70.000,00 €) entre o número de establecementos finalmente adheridos ao mesmo, cun máximo en todo caso de 3.000,00 euros por establecemento, quedando determinado este importe na resolución pola que se aprobe a listaxe de establecementos participantes no Plan. Esgotado o saldo de Cambrecoins asignados por establecemento, a aplicación (app) non permitirá canxear máis Cambrecoins no mesmo, información que quedará recollida na aplicación. A existencia de dispoñibilidade de saldo para xerar ou canxear Cambrecois será visible por todos os usuarios da aplicación (app), de cara a facilitar a obtención e o uso de Cambrecoins dunha forma equitativa. Corresponde ao beneficiario a responsabilidade da comprobación da dispoñibilidade nos locais de hostalaría adheridos para o canxe de Cambrecoins. · Cada vez que un beneficiario solicite canxear Cambrecoins a través da aplicación (app), o establecemento adherido deberá: o Verificar a existencia de saldo de Cambrecoins asociados á persoa que solicita o canxe por medio da app, mediante o escaneo do código presentado. o Comprobar que a persoa é beneficiaria do Plan, encargándose de verificar o seu DNI ou NIE, de ser preciso. o Introducir o importe do consumo (gasto). o Achegará unha fotografía da factura simplificada xustificativa do consumo, aos efectos de que o Concello poida efectuar as comprobacións oportunas. · O canxe quedará rexistrado na aplicación (app) de forma inmediata, para os efectos de formar os saldos dispoñibles de beneficiarios e de establecementos adheridos. · Os Cambrecoins poderán canxearse nunha única ou en dúas operacións, nun único ou en distintos establecementos, cun importe mínimo de consumo (gasto) de 10,00 €. · Cando o saldo de Cambrecoins dispoñibles rexistrados na aplicación (app) non cubra o importe total do consumo realizado, deberá aboar a persoa beneficiaria o importe restante, ata completar o importe do consumido. · Os Cambrecoins poderán canxearse dende o día de publicación da listaxe de establecementos adheridos ao Plan ata o 31 de outubro de 2021, data de remate do desenvolvemento da campaña. · O concello de Cambre resérvase o dereito de ampliar ou aprazar o período de xeración e canxe de Cambrecoins, así como de modificalo ou cancelado, comunicando ditas circunstancias mediante a aplicación (app), de xeito que se evite calquera prexuízo para os/as participantes. · Non se admitirá o canxe de Cambrecoins por ningún medio distinto ao da aplicación (app). · O importe de cada Cambrecoin non poderá fraccionarse, nin devolverse o importe dos Cambrecoins non consumidos. Non se admitirán reintegros en metálico dos Cambrecoins non consumidos. · En ningún caso poderán aplicarse os Cambrecoins á adquisicións realizadas no exercicio dunha actividade profesional que puidera dar lugar á dedución do IVE soportado polo/a consumidor/a na operación. A participación no Plan en calquera das categorías indicadas implica a aceptación íntegra das condicións destas Bases e a autorización ao concello de Cambre para verificar o cumprimento dos requisitos establecidos nas mesmas, así como para acceder aos datos incorporados polos participantes á aplicación (app), para os efectos de poder coñecer os saldos dispoñibles, comprobar a validez da documentación aportada e, no seu caso, aboar aos establecementos adheridos os Cambrecoins canxeados neles. A alta e o uso da aplicación polos establecementos adheridos e polos/as beneficiarios suporá a aceptación das condicións do seu uso e da política de privacidade conforme o Regulamento (UE) nº 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento de datos persoais e á libre circulación destes datos e polo que se derroga a Directiva 95/46/CE (Regulamento xeral de protección de datos) e á Lei orgánica 3/2018, do 5 de decembro, de protección de datos persoais e garantía dos dereitos dixitais, da cal serán informados convenientemente. Así mesmo, os establecementos adheridos e os/as beneficiarios/as (Disfruters e Cambresers ou Cambretubers) deberán declarar responsablemente que están ao corrente do cumprimento das súas obrigas coa Facenda Pública do Estado e a Administración autonómica, así como coa Seguridade Social e o concello de Cambre. O concello de Cambre queda exonerado de toda responsabilidade por danos e prexuízos de toda natureza que poidan deberse á falla temporal de dispoñibilidade ou de continuidade do funcionamento da aplicación (app) empregada para a xestión do Plan. Tampouco será responsable no caso de mal funcionamento da rede Internet que impida o normal acceso á aplicación (app) por causas alleas ao concello de Cambre. O concello de Cambre queda exonerado dos erros cuxa responsabilidade sexa do/a participante, aos erros ou interrupcións do servizo que sexan debidos ao fornecedor de servizos de conectividade a Internet, erros de Facebook, Twitter, Instagram, ou redes sociais similares empregadas para as publicacións, erros de conectividade á rede eléctrica ou a calquera terceiro, que escape do control do concello de Cambre. O concello de Cambre queda exonerado dos erros de seguridade que se poidan producir, dos danos que se poidan causar ao sistema informático dos/as participantes ou de terceiros/as (hardware, software) e dos ficheiros ou documentos que se almacenen como consecuencia dun virus no ordenador do participante durante a súa participación neste Plan, así como nas comunicacións posteriores en relación co mesmo. Os premios ou recompensas en forma de Cambrecoins recibirán o tratamento establecido na normativa tributaria aplicable aos mesmos. No caso de que calquera dos beneficiarios non reunise os requisitos para a concesión do premio en forma de Cambrecoins, o concello de Cambre procederá a requirir o reintegro do valor dos Cambrecoins utilizados mediante o procedemento regulado na Lei Xeral de Subvencións. Ao tratarse de subvencións, tales reintegros terán a consideración de ingresos de dereito público, polo que poderán esixirse en vía executiva mediante procedemento de constrinximento co conseguinte devengo de intereses de demora dende a data na que foron empregados os Cambrecoins. · Anunciar no exterior dos seu establecementos, nun lugar visible, a adhesión ao Plan empregando o distintivo identificativo proporcionado polo Concello, indicativo da súa participación no Plan, e de que neles poderán utilizarse os Cambrecoins, quedando de igual forma identificados na aplicación e na web do Concello. · Responsabilizarse da correcta xeración e canxe dos Cambrecoins, non admitíndose Cambrecoins que non se xeren ou canxeen por medio da aplicación (app), nin que non estean respaldados nas correspondentes facturas simplificadas. O incumprimento destas obrigas dará lugar á perda do valor dos Cambrecoins asociados ao canxe. · Non rexeitar o canxe dos Cambrecoins, nin condicionalo en función da tipoloxía de produtos consumidos. · Facer o desconto directo dos Cambrecoins nas facturas emitidas (tickets), de xeito que a persoa beneficiaria non chegue a realizar, en ningún caso, o desembolso do importe descontado. · Facer entrega ao Concello dos documentos orixinais que este lle solicite relacionados coa súa participación no Plan. · Custodiar con dilixencia as claves de acceso á aplicación, co fin de evitar o seu uso indebido, comprometéndose a non facilitarllas a outras persoas ou establecementos. · Cumprir coas medidas de prevención de riscos sanitarios e laborais fronte á Covid - 19. · Someterse ás actuacións de comprobación e vixilancia necesarias por parte do concello de Cambre para verificar o adecuado funcionamento e xestión dos Cambrecoins e do Plan en xeral. · Conservar as facturas simplificadas dos consumos nos que se xeraron ou canxearon os Cambrecoins e a restante documentación xustificativa dos Cambrecoins aplicados tras a súa finalización e mantelos a disposición do concello para a súa comprobación en aplicación do control financeiro de subvencións regulado na Lei Xeral de Subvencións, en aplicación do disposto no artigo 14.1 g) da Lei xeral de subvencións. · Someterse ao control, comprobación e inspección do concello de Cambre, que comportará á realización de todas as actuacións que se consideren oportunas para acreditar o cumprimento dos requisitos de participación no Plan e, nomeadamente, para cumprir cos requisitos establecidos nestas Bases en canto ao canxe do Cambrecoins. Ademais facilitaranlle á Intervención municipal toda a información que reclamen no exercicio das súas funcións de fiscalización e control do Plan. · O concello de Cambre abonará aos establecementos adheridos ao Plan o importe dos Cambrecoins canxeados neles, de conformidade coa información obtida a través da aplicación (app) e cos documentos incorporados á mesma. · Para o cobro dos Cambrecoins canxeados nos establecementos, estes deberán presentar unha factura ao concello de Cambre, na forma e nos lugares que se indican de seguido: o As persoas físicas titulares de negocios de hostalería deberán presentar as súas facturas obrigatoriamente de forma telemática na sede electrónica do Concello (http://sede.cambre.es), podendo tamén presentalas a través da plataforma FACe (Punto General de Entrada de las Facturas Electrónicas de la Administración General del Estado) https://face.gob.eso As persoas xurídicas (sociedades anónimas, sociedades de responsabilidade limitada e sociedades civís) deberán presentar as súas facturas obrigatoriamente a través da plataforma FACe (salvo que se trate da primeira factura emitida a este Concello) https://face.gob.es· Cada establecemento presentará: o O Anexo III “Presentación de facturas Disfruta Cambre” o Unha factura que comprenderá todos os Cambrecoins canxeados no establecemento. o Na factura deberá constar o seguinte concepto: plan “Disfruta Cambre”. · Os datos de facturación do concello de Cambre son os seguintes: Concello de Cambre Rúa Adro, 1 15660 Cambre CIF P-1501700-G · O concello, tras a verificación da información rexistrada na aplicación, aprobará mediante resolución de alcaldía o pago das facturas emitidas a cada un dos establecementos adheridos, polo importe dos Cambrecoins canxeados nel e rexistrados correctamente na aplicación (app). · O Concello non abonará ningunha factura que conteña Cambrecoins que non estean debidamente rexistrados na aplicación e documentados mediante as facturas simplificadas xustificativas correspondentes. · Poderán efectuarse abonos de facturas aos establecementos adheridos ao Plan, unha vez estes esgoten o saldo de Cambrecoins dispoñibles para o canxe, con anterioridade á data de finalización do Plan, sempre que se presente a correspondente factura mediante o Anexo III “Presentación de facturas Disfruta Cambre”. · Con carácter xeral, as facturas deberán presentarse entre o 1 e o 22 de novembro de 2021. · Excepcionalmente, os establecementos adheridos ao Plan que esgoten o saldo de Cambrecoins dispoñibles para o canxe poderán realizar a presentación das súas facturas no instante en que tal circunstancia se produza, con antelación ao prazo anterior. O goce desta axuda é compatible con outras axudas que o concello de Cambre puidese ter recoñecidas destinadas ás persoas beneficiarias das mesmas. · O expediente instruirase polo persoal técnico da Axencia de Desenvolvemento Local da Concellería de Desenvolvemento Socioeconómico do concello de Cambre. · As solicitudes de adhesión resolveranse mediante resolución do concelleiro delegado da Área de Desenvolvemento Socioeconómico, que será notificada unha vez rematado o prazo para a presentación de solicitudes de adhesión, e tras a publicación definitiva das Bases da convocatoria. A ausencia de resolución se entenderá desestimatoria. · A publicación da listaxe de establecementos hostaleiros participantes adheridos ao Plan realizarase unha vez publicada a convocatoria no Boletín Oficial da Provincia. · O concello, tras o exame da información e documentación rexistrada na aplicación, aprobará mediante resolución de alcaldía o pago das facturas a cada un dos establecementos adheridos polo importe ao que ascendan os Cambrecoins canxeados e facturados ao concello de Cambre. A ausencia de notificación e/ou da resolución haberá de entenderse desestimatoria. · A notificación aos beneficiarios do Plan dos importes dos premios ou recompensas recibidos se realizará mediante a publicación na sede electrónica. En canto ao réxime sancionador, estarase ao disposto na Lei Xeral de Subvencións e na normativa reguladora da presente convocatoria. Corresponde á Concellaría de Desenvolvemento Socioeconómico a interpretación da presente convocatoria, así como a emisión de instrucións para a súa correcta aplicación. En cumprimento do disposto nos artigos 18 e 20 da Lei 38/2003, de 17 de novembro, Xeral de Subvencións, o Concello remitirá á Base de Datos Nacional de Subvencións (BDNS) información relativa a: · As Bases reguladoras da subvención. · A convocatoria. · O programa e crédito orzamentario ao que se imputan, e o obxecto ou finalidade da subvención. Igualmente, e unha vez resolta a convocatoria, o Concello remitirá á Base de Datos Nacional de Subvencións (BDNS) información relativa a: · A relación de beneficiarios/as. · O importe das subvencións outorgadas e efectivamente percibidas e, no seu caso, as resolucións de reintegro e/ou de sancións impostas. A recollida dos datos persoais dos/as beneficiarios está encomendada á entidade subministradora da aplicación de xestión do Plan e o concello de Cambre terá a condición de responsable do tratamento. Os datos serán tratados coas finalidades de levar a cabo a tramitación administrativa que derive da xestión deste Plan. Para a entrega do material coa imaxe corporativa do Plan aos establecementos adheridos, a información relativa ao nome comercial e enderezo postal do establecemento hostaleiro, nome da persoa representante e teléfono móbil poderá ser comunicada a terceiros colaboradores. Serán obxecto de publicación os nomes comerciais e enderezos dos establecementos adheridos ao Plan na páxina web https://www.cambre.org.Comunicámoslle que pode exercer os dereitos de acceso, rectificación, supresión, oposición, limitación ao tratamento e portabilidade dos seus datos, usando o formulario de contacto da Sede Electrónica do concello de Cambre (https://sede.cambre.es/opencms/gl/procedimientosytramites/tramites/EjercicioDerechosLOPD) Pode obterse información adicional da convocatoria a través da web https://www.cambre.org.Así mesmo, para cuestións relacionadas con estas Bases, poderá facerse uso do teléfono de información xeral do concello 981 613128 ou do correo electónico adl@cambre. org As Bases quedarán expostas igualmente na web www.cambre.es para ser consultadas por calquera persoa interesada.